*Përgjegjës në Sektorin e Inovacionit, në Drejtorinë e Kërkimit, Zhvillimit dhe Inovacionit, në Autoritetin Shtetëror për Informacionin Gjeohapësinor*

Në zbatim të Ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, Ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor’””, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

* **Përgjegjës në Sektorin e Inovacionit, në Drejtorinë e Kërkim, Zhvillimit dhe Inovacionit, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

1. Zhvillon dhe promovon produkte inovative të bazuara tek produktet e përftuara nga drejtoritë e tjera teknike.
2. Bashkëpunon në fushën e inovacionit me akademinë dhe biznesin.
3. Raporton në mënyrë periodike mbi veprimtarinë e sektorit pranë Drejtorit të Drejtorisë për të gjitha produktet inovative të ideuara apo të realizuara.
4. Bashkëpunon për përgatitjen e draft-akteve nënligjore që lidhen me informacionin gjeohapësinor sipas sektorëve përkatës.
5. Bashkëpunon për rritjen e kapaciteteve të aktorëve të përfshirë në proceset që lidhen me kërkimin, zhvillimin dhe inovacionin, si dhe për përhapjen e informacionit që lidhet me grupet e interesit dhe publikun.
6. Mbështet Drejtorin e Drejtorisë në organizimin e aktiviteteve promovuese të të gjitha produkteve inovative dhe jo vetëm të ASIG.

**KËRKESA TË PËRGJITHSHME PËR KANDIDATËT**

* Të këtë mbaruar studimet e larta e të zotërojë një diplomë të nivelit "Master shkencor", profili Shkenca Ekonomike.
* Të ketë të paktën 3 (tre) vite eksperiencë pune në profesion.
* Kualifikime përkatëse në fushat e Kërkimit, Marketingut/Komunikimit, Sipërmarrjes apo të ngjashme.
* Të ketë marrë pjesë apo të ketë njohuri për krijimin e platformave inovative.
* Të ketë marrë pjesë apo kontribuar në hartim politikash, strategjish dhe implementim të tyre.
* Të ketë aftësi të mira drejtimi, komunikimi, negocimi, gjykim e iniciative për t’u marrë me probleme komplekse.
* Të njohë mirë gjuhën angleze, edhe njohja e gjuhëve të tjera është prioritet.
* Të njohë programet kompjuterike.

**PAGA PËR POZICIONIN ËSHTË NË KATEGORINË (III-a/1)**

**PARAQITJA E DOKUMENTEVE:**

Kandidati duhet të dërgojë brenda datës 20.08.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II”, Nd. 2, H.3, Kati 2, Tiranë ose në adresën e e –mailit [info@asig.gov.al,](mailto:info@asig.gov.al,) këto dokumente:

* Kërkesë për aplikim
* CV
* Fotokopje të diplomës dhe listës së notave
* Fotokopje të librezës së punës
* Fotokopje të certifikatave të kualifikimit (nëse ka)
* Fotokopje të dëshmive të gjuhëve të huaja
* Vërtetimin e gjendjes gjyqësore
* Të paktën një letër rekomandimi
* Një numër telefoni si dhe adresën e plotë për t’u kontaktuar

Mosparaqitja e plotë dhe brenda afatit e dokumenteve sjell skualifikim të kandidatit.